Для развіцця інклюзіўнай адукацыі ў нашай краіне ёсць пэўныя перадумовы. Пераважная большасць дзяцей з асаблівасцямі псіхафізічнага развіцця ўжо сёння атрымлівае адукацыю ва ўстановах асноўнай адукацыі ва ўмовах інтэграванага навучання і выхавання. Практычна кожная адукацыйная ўстанова сутыкаецца з неабходнасцю арганізацыі вучэбнага працэсу для такіх дзяцей. Для іх ствараецца безбар’ернае асяроддзе, праводзіцца падрыхтоўка педагогаў, мерапрыемствы па фарміраванні талерантных адносін да іх. У некаторых установах спецыяльнай адукацыі сёння функцыянуюць рэсурсныя цэнтры. Унесены і адпаведныя змены ў праект новай рэдакцыі Кодэкса Рэспублікі Беларусь аб адукацыі. Зацверджана Канцэпцыя развіцця інклюзіўнай адукацыі асоб з асаблівасцямі псіхафізічнага развіцця ў Рэспубліцы Беларусь і План мерапрыемстваў на 2016—2020 гады па яе рэалізацыі. Мы пераходзім да ўвасаблення ідэй інклюзіі на практыцы.